钦定古今图书集成/明伦汇编/氏族典/第415卷 > 《廖用贤尚友录》 > 武懿宗
## 钦定古今图书集成/明伦汇编/氏族典/第415卷 > 《廖用贤尚友录》 > 武懿宗

按《唐书武士彟传》：“士彟兄士逸，士逸孙懿宗，以司农卿爵为郡王，历怀、洛二州刺史。神功元年，孙万荣败
王孝杰兵，诏懿宗为神兵道大总管讨之。闻贼且至，
弃军走。天授间，受诏讯大狱，诛大臣。王公皆深排巧
引，内刑堑中，无有脱者。其险酷，虽周来等不能继也。
神龙初，迁太子詹事，终怀州刺史。”